VENDIM
Nr. 610, datë 2.10.2024

PËR NJË SHTESË FONDI NË BUXHETIN E VITIT 2024, MIRATUAR PËR AGJENCINË KOMBËTARE TË PLANIFIKIMIT TË TERRITORIT

Në mbështetje të nenit 100 të Kushtetutës, të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të nenit 14, të ligjit nr. 97/2023, “Për buxhetin e vitit 2024”, të ndryshuar, me propozimin e ministrit të Financave dhe të ministrit të Ekonomisë, Kulturës dhe Inovacionit, Këshilli i Ministrave

VENDOSI:

1. Agjencisë Kombëtare të Planifikimit të Territorit, në buxhetin e miratuar për vitin 2024, i shtohet fondi prej 56 667 267 (pesëdhjetë e gjashtë milionë e gjashtëqind e gjashtëdhjetë e shtatë mijë e dyqind e gjashtëdhjetë e shtatë) lekësh, i ndarë, si më poshtë vijon: 
a) 23 500 210 (njëzet e tre milionë e pesëqind mijë e dyqind e dhjetë) lekë, në zërin “Shpenzime korrente”, për përballimin e shpenzimeve për financimin e konkursit të projektimit për projektidetë e zhvillimit të “Expo Albania-s”.
b) 33 167 057 (tridhjetë e tre milionë e njëqind e gjashtëdhjetë e shtatë mijë e pesëdhjetë e shtatë) lekë, në zërin “Shpenzime për investime”, për përballimin e shpenzimeve për marrjen e projektidesë përfundimtare për “Expo Albania-n”.
2. Efekti financiar, prej 56 667 267 (pesëdhjetë e gjashtë milionë e gjashtëqind e gjashtëdhjetë e shtatë mijë e dyqind e gjashtëdhjetë e shtatë) lekësh, përballohet nga fondi rezervë i buxhetit të shtetit, miratuar për vitin 2024.
[bookmark: _GoBack]3. Ngarkohen Ministria e Financave dhe Agjencia Kombëtare e Planifikimit të Territorit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

